Maria Grapini, copreședintele partidului PPUSL, în care Cristian Popescu Piedone s-a înscris după ce i-a fost respinsă candidatura la sectorul 4 de către tribunalul București și în numele căruia acesta a început să strângă semnături, și-a susținut punctul de vedere cu privire la acțiunile acestuia, arată B1 TV.

Întrebată fiind când s-a înscris Piedone în PPUSL, europarlamentarul a mărturisit că nu știe, pentru că s-a întors de la Bruxelles joi dimineață.

"Când s-a înscris, nu știu. Eu am sosit azi noapte, am discutat la secretariat de dimineață, aceste este înscris doar la organizația din București. Până acum dimineață, când am verificat la secretarul general, nu a ajuns candidatura. Peste 4 ani, poate că l-aș susține. Eu cred în nevinovăția lui, dar nu e dovedită și nu pot să am dublă măsură. Nu e corect dacă un om se află sub urmărire penală", a explicat Maria Grapini.

Maria Grapini NU susţine candidatura lui Piedone: "Aș abandona propriile principii şi nu m-aş mai putea uita in ochii oamenilor!"

"Atâta timp cât un un tribunal îi respinge candidatura, este ilar că mai insistă. Trebuie să facă un pas înapoi", a continuat copreședintele PPUSL.

Grapini a ținut să sublinieze că acesta nu este decât punctul dumneaei de vedere și că Piedone poate veni oricând să se înscrie în partid, dar ca simplu membru.

"Aici nu e vorba de o decizie ca într-o firmă, este punctul meu de vedere. Eu, încă o dată, nu pot să spun altceva. Cel mai mult m-a deranjat că a făcut o declarație că se retrage din viața publică și dacă mergem pe modelul acesta, nu mai putem schimba lucrurile în România. Membru simplu poate să vină, dar, din punct de vedere al criteriilor de integritate, nu pot să îl accept", a adăugat Maria Grapini.

De altfel, europarlamentarul a susținut același punct de vedere și pe site-ul oficial mariagrapini.ro.UN ADEVĂRAT MIRACOL! S-a dus cu iubitul său necredincios la mormântul Părintelui Arsenie Boca. Când au ajuns acolo, ceva cu totul NEAȘTEPTAT i s-a întâmplat tânărului

"Nu pot susține candidatura domnului PIEDONE pentru ca aş abandona propriile principii şi nu m-aş mai putea uita în ochii oamenilor. Dacă, în mod democratic, Biroul Executiv al partidului va valida candidatura domnului Cristian Popescu, voi fi nevoită să fac un pas înapoi, până la Congresul Partidului. Nu-mi asum candidatura, chiar dacă mulți cetățeni din sectorul 4 doresc sa-l aibă primar. Voi continua să cred că există oameni care vor susține candidați valoroşi, indiferent din ce partid vin şi vor exclude candidați asupra cărora planează suspiciuni sau sunt dovezi certe ca au încălcat legea si moralitatea", a scris doamna Grapini.

Europarlamentarul a vorbit și despre tragedia de la clubul Colectiv și despre implicarea domnului Piedone.

"Nu ştiu dacă este sau nu vinovat de tragedia de la Colectiv, acest lucru va fi stabilit de justiție. Ştiu doar că domnul Cristian Popescu Piedone are o urmărire penală si că a declarat, după imensa tragedie, că se va retrage din viața publică. Atunci, am apreciat declaraţia… Cred că toţi care se află în situații similare ar trebui să facă acest pas. Dacă şi-ar fi respectat cuvântul dat şi justitia l-ar găsi nevinovat, sunt convinsă ca peste patru ani ar putea fi ales cu succes. A ratat o şansă de a se reabilita în faţa familiilor care au pierdut persoane dragi, în faţa propriei conștiințe si în faţa lui Dumnezeu", a continuat Maria Grapini.

Conform copreședintelui PPUSL, acțiunea lui Cristian Popescu Piedone este una total neinspirată, care îl duce în marea masă a celor care îşi încalcă propriile declarații şi principii.

"Am declarat public, de câte ori am avut ocazia, că şansa României este anul 2016! Acum trebuie să alegem raţional si in funcție de calitatile umane,profesionale si morale. PPU-SL este un partid care pune in centrul politicilor OAMENII!", a concluzionat Grapini.